**קובץ שאלות מסלול תנופה 2020/09**

**הבהרה: קובץ זה מכיל שאלות ותשובות עבור מסלול תנופה של רשות החדשנות. המידע המופיע במסמך זה רלוונטי נכון ליום פרסומו ורק עבור מסלול תנופה ובכל מקרה אם ישנה סתירה בין המופיע כאן להוראות ונהלי מסלול ההטבה, ההוראות והנהלים הם הקובעים.**

**שלב הגשת הבקשה:**

1. **מי יכול להגיש בקשה במסלול תנופה?**

יזם פרטי/ קבוצת יזמים תושבי מדינת ישראל המתגוררים בה דרך קבע (פרט ליזמים אשר בידיהם ויזת חדשנות ( או חברות חדשות (בהתאם להנחיות) העוסקות בכל ענפי התעשייה.

1. **במידה ויש כבר אב טיפוס, האם ניתן להגיש בקשה לתמיכה?**

לא, מסלול תנופה מתאים לבניית אב טיפוס ראשוני ו/או הוכחת התכנות.

1. **האם שילוב של טכנולוגיות קיימות שיוצרות מציאות טכנולוגית חדשה ומשופרת – נחשבת לחדשנות טכנולוגית**?

לא, זה תיאור של חדשנות פונקציונאלית. אנחנו מחפשים פרויקטים בעלי חדשנות טכנולוגית בהם סיכון טכנולוגי ואתגרים טכנולוגיים משמעותיים.

1. **האם ניתן להגיש בקשה כעוסק פטור?**

כן, כל אחד יכול להגיש בקשה כיזם ורק לאחר קבלת אישור ועדה ניתן לפתוח חברה או להירשם כעוסק מורשה.

1. **אם מגישים בקשה בתור עוסק מורשה –האם צריך להיות עוסק מורשה שהוקם למטרות פרויקט הפיתוח?**

לא.

1. **האם ניתן להגיש בקשה כעוסק מורשה ובמידה ואפתח חברה להעביר את הפעילות לחברה שנפתחה?**

כן, ניתן להתחיל פעילות באמצעות העוסק המורשה ובמידה ונפתחה חברה לבצע העברת חובות וזכויות לחברה (בטיפול מחלקת קניין רוחני).

1. **האם יש צורך להתאגד כחברה בע"מ על מנת להגיש בקשה?**

בשלב הגשת הבקשה אין דרישה מטעמנו להקים חברה בע"מ. לאחר קבלת אישור ועדה ניתן להירשם כעוסק מורשה או להתאגד כחברה בע"מ.

1. **מהו התקציב המקסימלי לשנה במסלול זה?**

התקציב המבוקש המקסימלי הוא 117,647 ₪ ל-12 חודשים. **בתחום ה** **-Bio Convergence**  התקציב המבוקש המקסימלי הוא 235,294 ₪ ל-12 חודשים.

1. **מה תקופת הביצוע האפשרית במסלול זה? האם יש מינימום זמן לתקופת הביצוע?**תקופת הביצוע המבוקשת יכולה להתחיל החל מהראשון בחודש בו הוגשה הבקשה ואילך ולא ניתן יהיה להכיר בהוצאות שבוצעו טרם תאריך זה. הזמן המקסימלי לתקופת הביצוע של התיק הוא 12 חודשים אך במידה וישנם עיכובים ניתן להגיש בקשה לשינויים - להארכת תקופה עד מקסימום 24 חודשים,אין מינימום זמן נדרש לתקופת ביצוע. עם זאת המלצתנו היא שהבקשה תכלול תקופת ביצוע ריאלית, שתאפשר גמישות יחסית.
2. **האם ניתן להגיש את הבקשה בשפה האנגלית**?

כן, פרט לשדות ספציפיים שיש למלא בעברית. יש למלא את הבקשה עד סיכום מנהלים (סעיף 2כולל) בשפה העברית בלבד. את יתר הסעיפים ניתן למלא בשפה האנגלית.

1. **מהו משך הזמן בתהליך, משלב הגשת הבקשה ועד קבלת תשובת וועדת מחקר?**

תשובה מתקבלת עד כ 8 שבועות מתאריך מועד ההגשה שרשום באתר.

1. **מתי אני יכול להגיש בקשה לשנה שניה?**

יזם/חברת פרויקט שהפעילו פרויקט תנופה ומימשו לפחות 75% מהמענק, בהתאם לנהלי מסלול ההטבה, רשאים להגיש בקשת המשך לתקופת ביצוע נוספת של עד 12 חודשים.

1. **בהגשת בקשה לשנה שניה האם עלי למלא מחדש את כל המסמכי בקשה שוב או מספיק מה שחתמנו בשנה ראשונה?**

בכל שנה יש להגיש את הבקשה מחדש ובצורה מלאהכולל פירוט על הישגי השנה הראשונה ולכן צריך למלאאת טפסי הבקשה בהתאם למידע הרלוונטי בזמן הגשת הבקשה לחלק השני של תנופה.

**וועדת מחקר:**

1. **ממתי מתחילה תקופת הביצוע באופן פורמלי? האם מרגע אישור הועדה או מרגע הפעלת התיק?**

במידה וועדת המחקר אישרה את תוכנית המו"פ כפי שהוגשה, תקופת הביצוע תהיה בהתאם לבקשתכם, או מיום הגשת הבקשה ללא תלות במועד מתן התשובה ע"י ועדת המחקר.

1. **במידה ובקשה נידחת בוועדת המחקר האם ניתן להגיש אותה שוב?**

במקרה שתחליט וועדת המחקר לדחות את הבקשה באפשרותכם להגיש בקשה לדיון חוזר. לפרטים נוספים [לחץ כאן.](https://innovationisrael.org.il/general_content/5094) מגיש הבקשה רשאי להגיש את הבקשה פעם נוספת, בצורה מורחבת ומשופרת, בשנת הכספים הבאה וזאת אך ורק אם יחול שינוי מהותי בנתונים שפורטו בבקשה המקורית.

**הכרה בהוצאות :**

1. **האם ניתן להכיר בהוצאות שיווק?**

במסגרת מסלול תנופה, ניתן להכיר בהוצאות שיווק ובלבד שאושרו במסגרת תוכנית העבודה, עד תקרה בשיעור 20% מהתקציב המאושר.

יוכרו הוצאות: סקר שיווקי (רכישת סקרי שוק, ביצוע מחקרי שוק, אפיון אוכלוסיית היעד) , נסיעות לחו"ל לבדיקה והדגמה אצל לקוח, בהתאם לכללי מס הכנסה (מחלקת תיירים) , השתתפות בכנסים או פגישה עם לקוח פוטנציאלי, בחינת שיתוף פעולה במו"פ או לצורך ביצוע התאמה של המוצר לשוק היעד.

1. **האם ניתן להכיר בהוצאות פטנטים ועד איזה סכום?**

במסגרת מסלול תנופה, ניתן יהיה להכיר בהוצאות רישום פטנטים בארץ ובעולם, לרבות הוצאות עורך פטנטים, עד סה"כ של 140,000 ש"ח לפטנט ועד 5 פטנטים שונים לשנה. סכומי התקרה כאמור מתייחסים לפטנט אחד לאורך הפרויקט הרב שנתי ולא לתקופת התיק בלבד. בהתאם לכך, החברה תגיש בדו"ח הכספי המסכם את סך ההוצאות לאורך השנים המשויכות לכל פטנט ספציפית, התאמתן לתקרות האמורות, גם אם הן נמוכות מהתקציב המאושר. פירוט זה מהווה תנאי לתמיכה בפטנטים.עלויות פטנטים המוכרות הן כל ההוצאות שהוצאו עד לרישום ראשוני של הפטנט בארץ ובעולם (כולל הוצאות בגין התנגדויות) אך לא אגרות חידוש והוצאות משפטיות בגין פטנט לאחר שהתקבל ונרשם. לפרטים נוספים ניתן לראות [בנוהל 200-03 סעיף 3.15.](https://innovationisrael.org.il/rules/2952)וכן בנוהל מסלול תנופה בסעיף 3.5.2 תקציב תכנית תנופה

1. **האם ניתן לרכוש ציוד בתוכנית תנופה וכיצד הרשות מתקצבת את ההוצאה?**

תוכרנה הוצאות עבור ציוד שהינו הכרחי לביצוע תכנית תנופה, אשר לא קיימת חלופה סבירה זולה יותר לצורך השימוש בו, ובלבד שאושר מראש על ידי ועדת המחקר.

הרשות מכירה בהוצאות פחת של 33% לשנה. חישוב הפחת הוא עד -3 שנים ממועד הרכישה. פחת מחושב באופן יחסי לשימוש בציוד במשך תקופת המו"פ. לפרטים נוספים [ניתן לקרוא בנוהל תנופה](https://innovationisrael.org.il/rules/3128) [ובנוהל 200-03](https://innovationisrael.org.il/rules/2952)

1. **האם הרשות מכירה בהוצאות של ייעוץ עסקי לצורך הכנת תוכנית עסקית?**

הרשות מכירה בהוצאות ייעוץ עסקי הכוללות הכנת תכנית עסקית עד לסכום של 30,000 ₪ ובנוסף בחינת התאמת מוצר לשוק, מודל עסקי וכדומה.

1. **האם ניתן להכיר בתשלום לרו"ח/ עו"ד, שמטפל בתוכנית שלנו?**

ההוצאות הללו לא מוכרות על ידנו. אנו מכירים בהוצאות הקשורות לפעילות המו"פ בלבד.

1. **האם ניתן להכיר בהוצאות של שכירות/ חשמל /טלפון וכיו"ב?**

אנו לא מכירים בהוצאות אישיות והוצאות תקורה כגון: שכר, נסיעות, טלפונים, הוצאות אש"ל, שכר דירה, חשמל, טלפון וכיו"ב של מגיש הבקשה ובעלי זכויות אחרים במיזם, ישירות או באמצעות חברה בבעלותם המלאה או החלקית. הרשות מכירה בהוצאות ישירות למו"פ בלבד.

**דיווח תשלומים**

1. **האם במסלול תנופה מקבלים מקדמה**?

במסלול תנופה אין מקדמות כלל. התשלום נעשה לפי ביצוע, כלומר מגיש הבקשה מגיש חשבוניות באמצעות דיווחים שוטפים אחת לחודשיים לרשות החדשנות, באמצעות המערכת המקוונת, על גבי גליון אקסל שיישלח ע"י מחלקת תקצוב ותשלומים למגיש הבקשה. הסכום המינימלי להחזר הוצאות מוכרות הינו צבר חשבוניות של מינימום 6,000 ₪. הדיווח יכלול פירוט של הסכומים המצטברים בגין תתי הסעיפים המאושרים. **כשמגישים לרשות החדשנות החזרי הוצאות האם יש להחשיב את המע"מ?**

לרשות מגישים בלי מע"מ. לא יוכר מע"מ על סכום ההוצאה, כהוצאה מוכרת לצורך המענק. מגיש הבקשה יוכל לתבוע החזר מע"מ כדין מהרשויות.

1. **מה עלי להגיש בדיווח הכספי לרשות ?**

* **דוח כספי** – קובץ אקסלשיישלח אליכם ע"י מחלקת תשלומים
* **חשבוניות מס מקור+ הוכחות תשלום –** בקובץ PDF  אחד מרוכז
* **הצהרה על דוח כספי** (גיליון אקסל ראשי חתום ע"י מנהל המחקר)

1. **מהן הוכחות התשלום שעלי לצרף לדיווח הכספי?**

לצורך מתן תשלום מטעם רשות החדשנות בגין הוצאה מוכרת, על מגיש הבקשה להוכיח את ביצועו של התשלום בפועל. לצורך הוכחת תשלום ההוצאות המוכרות, יש להמציא את אחת האסמכתאות הבאות:

* צילום שיק יחד עם דף בנק לפירעון השיק.
* דף בנק אשר בו מפורטת העברה בנקאית לספק.
* פירוט חיובים של כרטיס האשראי השייך לחשבון הבנק.
* קבלה על התשלום שבוצע על שם מגיש הבקשה.

1. **האם בעת הדיווח הכספי באזור האישי יש לצרף חשבוניות מקור ?**

בעת הגשת הדיווח צריך לצרף חשבונית מקור (במידה ואין, ניתן לשלוח העתק עם חותמת נאמן למקור).

1. **האם אפשר להגיש חשבוניות על שם יזמים שהם שותפים של היזם המוביל?**

החשבונית צריכה להיות רשומה על שם החברה בלבד או על שם העוסק מורשה של היזם המוביל. הדבר תלוי בסטאטוס שלכם ברשות. לא תוכרנה הוצאות בגין שירותים שניתנו למיזם ע"י חברות בבעלות מלאה או חלקית של בעלי הזכויות בתוכנית. במידה והחשבונית רשומה על יזם אחר שמופיע ברשימה צריך לברר כל מקרה לגופו עם מחלקת תשלומים.

1. **האם ניתן לנצל את התקציב מהר יותר? האם ניתן לנצל את הסכום במלואו לפני סיום התוכנית?**

אין כל בעיה, ההחזר נעשה בגין חשבוניות על הוצאות בפועל, שאותן מגישים אחת לחודשיים.

1. **כיצד מדווחים על הוצאות שנעשו באתרים ברשת (בארץ ובחו"ל)**?

כמו בכל עסקה רגילה, ניתן להוציא חשבונית מס מהאתר בו בוצעה ההוצאה. חשוב להדגיש כי יוכרו רק הוצאות שתוקצבו מראש.

1. **האם קבלה מהספק הינה הוכחת תשלום?**

לא, יש צורך בחשבונית מס או חשבונית מס קבלה.

1. **האם אפשר לשנות חשבון בנק במהלך הפעילות?**

כן, בנושא זה ניתן לפנות למחלקת תשלומים בכתובת - [Tashlumim@innovationisrael.org.il](mailto:Tashlumim@innovationisrael.org.il)

1. **במידה וביצעתי הוצאה במסגרת המו"פ אך התשלום לספק הוא בשוטף פלוס - האם אני צריך לדווח בעת קבלת החשבונית או בעת התשלום?**

יש לדווח על תשלום זה רק בעת התשלום בפועל.

1. **במידה ואנו זקוקים להארכת תקופה/הזזת תקופה/העברות בין סעיפים – מה עלינו לעשות?**

עליכם להגיש בקשה לשינויים דרך האזור האישי באתר

בקשה לשינוי במועדי ביצוע התוכנית, יש להגיש עד תום תקופת הביצוע המקורית.

**סגירת תכנית והגשת בקשה לתוכנית המשך**

1. **האם ניתן לסיים את התיק ולבצע הליך סגירה לפני סיום התקופה שאושרה בפועל בוועדת המחקר?**

במקרים שבהם מגיש הבקשה צפוי לנצל את מלוא התקציב שאושר, והוא עומד ביעדי

תכנית העבודה שאישרה הוועדה, ניתן להגיש בקשה לקיצור התקופה, ויצורף אליה

דו"ח טכני וכספי מסכם של תכנית תנופה. יש להגיש את הבקשה עד חודש לפני תום תקופת הביצוע המבוקשת.

יש לפנות למחלקת תשלומים במייל : [Tashlumim@innovationisrael.org.il](mailto:Tashlumim@innovationisrael.org.il)

דוח טכני מסכם מופיע בטפסים כללים בדף המסלול באתר.

1. **כאשר תכנית שנה ראשונה מסתיימת ומתקבל אישור מועדת המחקר לתוכנית שנה שנייה**

**האם היא המשך לשנה הראשונה?**

במידה ומדובר בהמשך המשימות של השנה הראשונה היא תוגדר כתכנית המשך אך יש להגיש טופס בקשה ותקציב חדש.

1. **האם צריך לבצע תהליך סגירה בין שנה א' לשנה ב' ?**

כן . יש לבצע סגירה בסיום כל שנה. כמוקבל בכל תוכניות הרשות**. לביצוע תהליך סגירה יש למלא דוח טכני מסכם המופיע בטפסים כללים בדף המסלול באתר ולאחר מכן להעבירו למחלקת סגירה בכתובת מייל:** [**Avi.Barel@innovationisrael.org.il**](mailto:Avi.Barel@innovationisrael.org.il)